കോണ്ഗ്രസിനെ ശക്തമാക്കാന് കേഡറുകള്വരുന്നു ആറ് മാസത്തിനകം പൂര്ണമായും പൊളിച്ചെഴുത്ത് കണ്ണൂര്.കേഡര്മാരെ നിയമിച്ച് സംഘടനാ സംവിധാനം പൊളിച്ചെഴുതാന് ഒരുങ്ങി കെപിസിസി പ്രസിഡണ്ട്. കെ സുധാകരന്. ആറ് മാസത്തിനകം കോണ്ഗ്രസിനെ അടിമുടി മാറ്റാനാണ് നീക്കം. ഓരോ ജില്ലകളിലും 2500 പാര്ട്ടി കേഡര്മാരെ കണ്ടെത്തി പരിശീലിപ്പിക്കുമെന്നും സുധാകരന് കണ്ണൂരില് പറഞ്ഞു. ആരോപണങ്ങളും വിമര്ശനങ്ങളും ശക്തമാകുന്നുവെങ്കിലും കോണ്ഗ്രസിനെ പൊളിച്ചെഴുതി ആറ് മാസത്തിനകം തന്നെ ശക്തമായ രാഷ്ട്രീയ പ്രസ്ഥാനമാക്കാനാണ് കെ സുധാകന്റെ ശ്രമം. ജില്ലകളില് 2500 കേഡര്മാരെ കണ്ടെത്തി പരിശീലിപ്പിക്കും. സ്വാധീനമില്ലാത്ത ഇടങ്ങളില് കേഡര്മാരുടെ നേതൃത്വത്തില് സംഘടനയെ ശക്തമാക്കും. അതൊടൊപ്പം അച്ചടക്കവും കര്ശനമാക്കി കേഡര് സ്വഭാവത്തിലേക്ക് കൊണ്ടുവരും. ജില്ലകളില് കണ്ട്രോള് കമ്മീഷന് എന്ന പേരില് അഞ്ചംഗ അച്ചടക്ക സമിതിയെ നിയോഗിക്കും. കണ്ണൂര് ഡിസിസി പ്രസിഡന്റായി മാര്ട്ടിന് ജോര്ജ് ചുമതലയേല്ക്കുന്ന ചടങ്ങിലാണ് സുധാകരന് നയം വ്യക്തമാക്കുന്നത്. സംഘടനാ തെരഞ്ഞെടുപ്പിനെയും സുധാകരന് സ്വാഗതം ചെയ്തു. പുതുമുഖങ്ങള് വരട്ടേയെന്നും പാര്ട്ടിയുടെ പ്രതിച്ഛായ ഇനിയും തകര്ക്കാന് വയ്യെന്നും സുധാകരന് പറഞ്ഞു. പാര്ട്ടിക്ക് കിഴിലുള്ള സഹകരണ സ്ഥാപനങ്ങളെ പൂര്ണ്ണമായും നിയന്ത്രണത്തിലാക്കാനും സുധാകരന് പദ്ധതിയിട്ടിട്ടുണ്ട്.